cyanic-selkie/wikianc huggingface dataset:
আবুল কাশেম ফজলুল হক
প্রারম্ভিক জীবন
এ. কে. ফজলুল হকের প্রাথমিক শিক্ষা বাড়িতেই শুরু হয়। পরে তিনি গ্রাম্য পাঠশালায় ভর্তি হয়েছিলেন। গৃহ শিক্ষকদের কাছে তিনি আরবি, ফার্সি এবং বাংলা ভাষা শিক্ষা লাভ করেন। ১৮৮১ সালে তিনি বরিশাল জিলা স্কুলে তৃতীয় শ্রেণিতে ভর্তি হন। ১৮৮৬ সালে অষ্টম শ্রেণিতে তিনি বৃত্তি লাভ করেন এবং ১৮৮৯ সালে ফজলুল হক প্রবেশিকা পরীক্ষায় তৎকালীন ঢাকা বিভাগে মুসলমানদের মধ্যে প্রথম স্থান দখল করেন। ফজলুল হক তার প্রখর স্মৃতিশক্তির কারণে শিক্ষকদের খুবই স্নেহভাজন ছিলেন। প্রবেশিকা পাশ করার পর উচ্চশিক্ষা লাভের জন্যে তিনি কলকাতায় গমন করেন। ১৮৯১ সালে কলকাতা প্রেসিডেন্সি কলেজ থেকে এফ.এ. পরীক্ষায় প্রথম বিভাগে উত্তীর্ণ হন। সে সময় প্রেসিডেন্সি কলেজে রসায়ন শাস্ত্রের অধ্যাপক ছিলেন আচার্য প্রফুল্লচন্দ্র রায়। নিজের মেধার বলে তিনি প্রফুল্লচন্দ্র রায়ের দৃষ্টি আকর্ষণ করেন। এফ.এ. পাশ করার পর তিনি গণিত, রসায়ন ও পদার্থবিদ্যায় অনার্সসহ একই কলেজে বি.এ. ক্লাসে ভর্তি হন। ১৮৯৩ সালে তিনি তিনটি বিষয়ে অনার্সসহ প্রথম শ্রেণিতে বি.এ. পাশ করেন। বি.এ. পাশ করার পর এম.এ. ক্লাসে প্রথমে ভর্তি হয়েছিলেন ইংরেজি ভাষায়। পরীক্ষার মাত্র ছয় মাস আগে তাকে এক বন্ধু ব্যঙ্গ করে বলেছিলেন যে, মুসলমান ছাত্ররা অঙ্ক নিয়ে পড়ে না, কারণ তারা মেধাবী নয়। এই কথা শুনে এ. কে. ফজলুল হকের জেদ চড়ে যায়। তিনি প্রতিজ্ঞাবদ্ধ হন যে, অঙ্কশাস্ত্রেই পরীক্ষা দেবেন। এরপর, মাত্র ছয় মাস অঙ্ক পড়েই তিনি প্রথম শ্রেণি লাভ করেন।
খেলাধুলার প্রতি ফজলুল হক খুবই আগ্রহী ছিলেন। তিনি প্রথম জীবনে নিজে বিভিন্ন খেলাধুলার সাথে জড়িত ছিলেন এবং পরবর্তীকালে বিভিন্ন খেলাধুলার পৃষ্ঠপোষক হিসেবেও তিনি পরিচিত ছিলেন। তিনি মোহামেডান ফুটবল ক্লাবের প্রতিষ্ঠার সময় থেকে এর সাথে জড়িত ছিলেন। এছাড়া তিনি দাবা, সাঁতার সহ বিভিন্ন খেলা পছন্দ করতেন।
পরিবার ও পরিজন
এ. কে. ফজলুল হকের পূর্বপুরুষ আঠারো শতকে ভারতের ভাগলপুর হতে পটুয়াখালী জেলার বাউফল উপজেলার বিলবিলাস গ্রামে বসতি স্থাপন করেন। এ বংশের কাজী মুর্তজা একজন সম্ভ্রান্ত ব্যক্তি ছিলেন। তার পুত্র কাজী মুহম্মদ আমিন। কাজী মুহম্মদ আমিনের পুত্র মুহম্মদ আকরাম আলী বরিশাল কোর্টে আইন ব্যবসা করতেন। তার দুই পুত্র কাজী মুহম্মদ ওয়াজেদ, কাজী আবদুল কাদের ও পাঁচ কন্যা। কাজী মুহম্মদ ওয়াজেদের একমাত্র পুত্র ছিলেন এ. কে. ফজলুল হক।
কাজী মুহম্মদ ওয়াজেদ ১৮৪৩ সালে চাখারে জন্ম গ্রহণ করেন। তিনি কলকাতা প্রেসিডেন্সি কলেজে পড়ালেখা করেন। বাংলার মুসলমানদের মধ্যে তিনি ষষ্ঠ গ্রাজুয়েট ছিলেন। ১৮৭১ সালে কলকাতা প্রেসিডেন্সি কলেজ থেকে তিনি বি. এল. পাশ করে আইন ব্যবসা শুরু করেন। মুহম্মদ ওয়াজেদ রাজাপুর থানার সাতুরিয়া মিয়া বাড়ির আহমদ আলী মিয়ার কন্যা বেগম সৈয়দুন্নেছাকে (শেরে বাংলার মা) বিয়ে করেন। মুহম্মদ ওয়াজেদ ১৯০১ সালের ৯ ফেব্রুয়ারি বরিশালে মৃত্যুবরণ করেন।
এ. কে. ফজলুল হক এম.এ. পাশ করার পর দাম্পত্য জীবনে প্রবেশ করেন। এ সময় নবাব আবদুল লতিফ সি. আই. ই.-এর পৌত্রী খুরশিদ তালাত বেগমের সাথে তার বিয়ে হয়। খুরশিদ তালাত বেগম দুটি কন্যা সন্তানের জন্ম দেন। খুরশিদ তালাত বেগমের অকাল মৃত্যুর পর তিনি হুগলী জেলার অধিবাসী এবং কলকাতা অবস্থানকারী ইবনে আহমদের কন্যা জিনাতুন্নেসা বেগমকে বিয়ে করেন। কিন্তু, জিনাতুন্নেসাও নিঃসন্তান অবস্থায় পরলোক গমন করেন এবং ১৯৪৩ সালে এ. কে. ফজলুল হক মীরাটের এক ভদ্র মহিলাকে পত্নীত্বে বরণ করেন। তাদের সন্তান এ. কে. ফাইজুল হক ১৯৯৬ সালে আওয়ামী লীগ সরকারের পাট প্রতিমন্ত্রী ছিলেন। তিনি ২০০৭ সালে মারা যান।
কর্মজীবন
১৮৯৭ সালে কলকাতার রিপন কলেজ থেকে বি.এল. পাশ করে স্যার আশুতোষ মুখার্জির শিক্ষানবিশ হিসেবে কলকাতা হাইকোর্টে নিজের নাম তালিকাভুক্ত করেন এ. কে. ফজলুল হক। দুবছর শিখানবিশ হিসেবে কাজ করার পর ১৯০০ সালে তিনি সরাসরি আইন ব্যবসা শুরু করেন। পিতার মৃত্যুর পর ১৯০১ সালে তিনি বরিশালে ফিরে আসেন এবং বরিশাল আদালতে যোগদান করেন। ১৯০৩ - ১৯০৪ সালে বরিশাল বার এসোসিয়েশনের সহকারী সম্পাদক পদে বিপুল ভোটে নির্বাচিত হন। এ সময়ই তিনি বরিশাল রাজচন্দ্র কলেজের অধ্যক্ষ ডক্টর হরেন্দ্রনাথ মুখার্জির অনুরোধে ঐ কলেজে অঙ্কশাস্ত্রের অধ্যাপক হিসেবে যোগ দেন। ১৯০৬ সালে আইন ব্যবসা ছেড়ে ফজলুল হক সরকারি চাকরি গ্রহণ করেন। পূর্ব-বাংলার গভর্নর ব্যামফিল্ড ফুলার তাকে ডেকে সম্মানের সাথে ডেপুটি ম্যাজিস্ট্রেট হিসেবে নিয়োগ দেন। সরকারি চাকুরিতে তিনি কিছুদিন ঢাকা ও ময়মনসিংহে কাজ করেন। এরপর তাকে জামালপুর মহকুমার এস.ডি.ও হিসেবে নিযুক্ত করা হয়।
বঙ্গভঙ্গকে কেন্দ্র করে জামালপুরে হিন্দু মুসলমানের মধ্যে রক্তক্ষয়ী দাঙ্গা হয়। ফজলুল হকের আন্তরিক প্রচেষ্টায় সেখানে দাঙ্গা বন্ধ হয়। জামালপুর মহকুমাতে চাকরি করার সময় তিনি জমিদার ও মহাজনের যে নির্মম অত্যাচার নিজের চোখে দেখেন এবং এর প্রতিকার করতে গিয়ে যে অভিজ্ঞতা হয়, পরবর্তী জীবনে তা তার জন্য খুবই সহায়ক হয়েছিল। ১৯০৮ সালে এস.ডি.ও –এর পদ ছেড়ে দিয়ে তিনি সমবায়ের সহকারী রেজিস্ট্রার পদ গ্রহণ করেন। এসময় তিনি গ্রামে গ্রামে ঘুরে কৃষক শ্রমিকদের বাস্তব অবস্থা নিজের চোখে পর্যবেক্ষণ করেন। সরকারের সাথে বনিবনা না হওয়ায় অল্পদিনের মধ্যেই তিনি চাকুরি ছেড়ে দিলেন। সরকারি চাকরি ছেড়ে দিয়ে ১৯১১ সালে এ. কে. ফজলুল হক কলকাতা হাইকোর্টে যোগ দেন। কলকাতায় তাকে সেদিন নাগরিক সংবর্ধনা দেওয়া হয়। সংবর্ধনা সভার সভাপতিত্ব করেন নবাব স্যার খাজা সলিমুল্লাহ।
সাহিত্য-শিল্প-সংস্কৃতি
এ.কে. ফজলুল হক রচিত গ্রন্থের নাম বেঙ্গল টুডে।
বরিশাল পৌরসভা নির্বাচন
বরিশাল পৌরসভার চেয়ারম্যান অশ্বিনীকুমার দত্ত এ. কে. ফজলুল হককে কমিশনার পদে প্রার্থী হবার আহবান জানান। এ. কে. ফজলুল হক পৌরসভা ও জেলা বোর্ডের নির্বাচনে প্রতিদ্বন্দ্ব্ব্বিতা করেন এবং বিপুল ভোটের ব্যবধানে সদস্য নির্বাচিত হন। এর মাধ্যমেই এ. কে. ফজলুল হকের রাজনৈতিক জীবনের সূত্রপাত।
বঙ্গীয় আইন পরিষদ
১৯১৩ সালে মাত্র ৩৯ বছর বয়সে এ. কে. ফজলুলহক বঙ্গীয় আইন পরিষদের সদস্য নির্বাচিত হন। ১৯১৫ সালে পুনরায় ঢাকা বিভাগ থেকে বঙ্গীয় আইন পরিষদের সদস্য নির্বাচিত হন। ১৯১৩ থেকে ১৯১৬ সাল পর্যন্ত তিনি এ পরিষদের সভায় মোট ১৪৮ বার বক্তৃতা করেন। ১৪৮ বার বক্তৃতার ভেতর ১২৮ বার তিনি দাঁড়িয়েছিলেন মুসলমানদের শিক্ষা সম্পর্কে বক্তৃতা দেওয়ার জন্য। তার অদম্য চেষ্টার ফলে ১৯১৬ সালে কলকাতা বিশ্ববিদ্যালয় এলাকায় কারমাইকেল ও টেইলার হোস্টেল স্থাপন করা হয়েছিল। তৎকালীন শিক্ষা বিভাগের ডি.পি.আই কর্ণেল সাহেব তখন ফজলুল হকের শিক্ষা বিষয়ক উদ্যোগের প্রশংসা করে তাকে বাংলার "বেন্থাম” হিসেবে আখ্যায়িত করেন।
নিখিল ভারত মুসলিম লীগ
১৯০৫ সালে বঙ্গভঙ্গ নিয়ে বাংলার জনগণ বিভক্ত হয়ে পড়লে, নবাব স্যার সলিমুল্লাহ উপলব্ধি করেন মুসলমানদের স্বার্থ রক্ষার জন্য একটি সংগঠন দরকার। এই চিন্তা থেকেই ১৯০৬ সালের ৩০ ডিসেম্বর নবাব সলিমুল্লাহ ঢাকায় অল ইন্ডিয়া মুসলিম এডুকেশন কনফারেন্স আহবান করেন। এই সম্মেলনে একটি কমিটি গঠন করা হয়। কমিটির সভাপতি ছিলেন নবাব সলিমুল্লাহ নিজে এবং যুগ্ম সচিব হিসেবে দায়িত্ব লাভ করেন নবাব ভিকারুল মুলক এবং আবুল কাশেম ফজলুল হক। সম্মেলনটি অনুষ্ঠিত হয়েছিল ঢাকার আহসান মঞ্জিল-এ। এই কনফারেন্সে নবাব সলিমুল্লাহ নিখিল ভারত মুসলিম লীগ নামে রাজনৈতিক দল গঠনের প্রস্তাব পেশ করেন ও সেই প্রস্তাব সর্বসম্মতিক্রমে গৃহীত হয়। অবশেষে ১৯০৬ সালে মুসলিম লীগের সূত্রপাত ঘটে।
১৯১২ সালে এ. কে. ফজলুল হক মুসলিম লীগে যোগ দেন। কিন্তু এই সংগঠনের সাথে সাংগঠনিক নানা বিষয়ে তার বিরোধ বাধে। ১৯১৪ সালের ঢাকার আহসান-উল্লাহ-ইঞ্জিনিয়ারিং স্কুল বর্তমানে বুয়েট প্রাঙ্গণে মুসলিম লীগের প্রাদেশিক বার্ষিক সম্মেলন অনুষ্ঠিত হয়। এ সম্মেলনে এ. কে. ফজলুল হক প্রাদেশিক মুসলিম লীগের সাধারণ সম্পাদক ও কেন্দ্রীয় মুসলিম লীগের যুগ্ম-সম্পাদক নির্বাচিত হন। ১৯১৮ সালে দিল্লীতে নিখিল ভারত মুসলিম লীগের বার্ষিক সম্মেলনে তিনি সভাপতির দায়িত্ব পালন করেন। বাঙালিদের মধ্যে তিনিই একমাত্র নিখিল ভারত মুসলিম লীগের অধিবেশনে সভাপতিত্ব করেন। ১৯১৯ সালে তিনি নিখিল ভারত মুসলিম লীগের প্রেসিডেন্ট পদ লাভ করেন।
খেলাফত আন্দোলন
এ. কে. ফজলুল হক খেলাফত আন্দোলনেও অংশগ্রহণ করেন। প্রথম বিশ্বযুদ্ধের পর খেলাফত আন্দোলনের সূত্রপাত ঘটে। এ. কে. ফজলুল হক নিখিল ভারত খেলাফত কমিটির সম্পাদক হিসেবে দায়িত্ব পালন করেন।
বাংলার শিক্ষামন্ত্রী
১৯২২ সালে মহাত্মা গান্ধী অসহযোগ আন্দোলন প্রত্যাহার করে নিলে এ. কে. ফজলুল হক খুলনা উপনির্বাচনে প্রতিদ্বন্দ্বিতা করেন এবং নির্বাচিত হন। ১৯২৪ সালে খুলনা অঞ্চল থকে তিনি পুনরায় আইন পরিষদের সদস্য নির্বাচিত হন এবং এ সময় বাংলার গভর্নর ছিলেন লিটন, তিনি ফজলুল হককে বাংলার শিক্ষা ও স্বাস্থ্যমন্ত্রী নিয়োগ করেন। ১৯২৩ সালে চিত্তরঞ্জন দাশ ও মতিলাল নেহেরু-এর নেতৃত্বে সংখ্যাগরিষ্ঠতা লাভ করেছিল স্বরাজ্যদল। এই দলের অন্যতম কর্মসূচি ছিল আইনসভায় নির্বাচিত হয়ে সরকারি নীতির বিরোধিতা সহ সরকারি বাজেট বা আয়-ব্যয়ের প্রস্তাব প্রত্যাখ্যান করা। স্বরাজ্য পার্টি ১৯২৪ সালের বাজেটের প্রতি অনাস্থা জ্ঞাপন করে। এ সময় ১৯২৪ সালের ১ আগস্ট এ. কে. ফজলুল হক মন্ত্রীর পদ থেকে ইস্তফা দেন।
র‌্যামজে ম্যাকডোনাল্ডের গোলটেবিল বৈঠক
ভারতের ভবিষ্যত শাসনতন্ত্রের রূপরেখা নির্ধারণের লক্ষ্যে ব্রিটিশ প্রধানমন্ত্রী স্যার র‌্যামজে ম্যাকডোনাল্ড (James Ramsay MacDonald) একটি গোলটেবিল বৈঠক আহবান করেন। কংগ্রেসের পক্ষ থেকে মহাত্মা গান্ধী এই বৈঠক প্রত্যাখান করেন। কিন্তু, মুসলিম লীগ সেই বৈঠকে অংশগ্রহণ করে। ১৯৩০ - ১৯৩১ সালের প্রথম গোলটেবিল বৈঠকে ফজলুল হক বাংলা এবং পাঞ্জাবের মুসলমানদের জন্যে সংখ্যাগরিষ্ঠ প্রতিনিধিত্ব দাবি করেছিলনে। তিনি স্বতন্ত্র নির্বাচনের পক্ষে বক্তৃতা দেন। ১৯৩১- ১৯৩২ সালে দ্বিতীয় গোলটেবিল বৈঠক অনুষ্ঠিত হয়। এই বৈঠকে কংগ্রেসও যোগ দেয়। এ বৈঠকেও সাম্প্রদায়িক প্রশ্নের সমাধান না হওয়ায় ভারতের শাসনতন্ত্র রচনার দায়িত্ব চলে যায় ব্রিটিশের হাতে।
কলকাতা মিউনিসিপ্যাল কর্পোরেশনের মেয়র নির্বাচন
১৯৩৫ সালে এ. কে. ফজলুল হক কলকাতা মিউনিসিপ্যাল করপোরেশনের মেয়র নির্বাচিত হন। তিনিই কলকাতা মিউনিসিপ্যাল করপোরেশনের প্রথম মুসলিম মেয়র।
কৃষক রাজনীতি
১৯২৪ সালে শিক্ষামন্ত্রীর পদে ইস্তফা দেয়ার পর থেকে আবুল কাশেম ফজলুল হক সম্পূর্ণরূপে জড়িয়ে পড়েছিলেন কৃষকদের রাজনীতি নিয়ে। ১৯২৯ সালের ৪ জুলাই বঙ্গীয় আইন পরিষদের ২৫ জন মুসলিম সদস্য কলকাতায় একটি সম্মেলনে মিলিত হয়েছিলেন। এই সম্মেলনে নিখিল বঙ্গ প্রজা সমিতি নামে একটি দল গঠনের সিদ্ধান্ত হয়। বাংলার কৃষকদের উন্নতি সাধনই ছিল এই সমিতির অন্যতম লক্ষ্য। ১৯২৯ সালেই নিখিল বঙ্গ প্রজা সম্মেলন অনুষ্ঠিত হয় কলকাতায়। ঢাকায় প্রজা সম্মেলন অনুষ্ঠিত হয় ১৯৩৪ সালে। এই সম্মেলনে এ. কে. ফজলুল হক সর্বসম্মতিক্রমে নিখিল বঙ্গ প্রজা সমিতির সভাপতি নির্বাচিত হন। ময়মনসিংহে বঙ্গীয় প্রজা সমিতির সম্মেলন অনুষ্ঠিত হয় ১৯৩৫ সালে। বিদ্রোহী কবি কাজী নজরুল ইসলাম রচিত সঙ্গীত এবং মরমী শিল্পী আব্বাসউদ্দিনের গানের মধ্যে দিয়ে এ সম্মেলন শুরু হয়েছিল। এই প্রজা সমিতির মধ্য দিয়েই পরবর্তীকালে কৃষক-প্রজা পার্টির সূত্রপাত ঘটে।
১৯৩৭–এর নির্বাচন
১৯৩৭ সালের মার্চে বঙ্গীয় আইন পরিষদের নির্বাচনে কৃষক প্রজা পার্টির পক্ষ থেকে পটুয়াখালী নির্বাচনী এলাকা থেকে এ. কে. ফজলুল হক ও মুসলিম লীগের মনোনীত পটুয়াখালীর জমিদার ও ঢাকার নবাব পরিবারের সদস্য খাজা নাজিমুদ্দিন প্রতিদ্বন্দ্বিতা করেন। মুসলিম লীগ প্রার্থী খাজা নাজিমুদ্দিনের নির্বাচনী প্রতীক ছিল “হারিকেন” আর হক সাহেবের কৃষক প্রজা পার্টির প্রতীক ছিল “লাঙ্গল”। কৃষক প্রজা পার্টির শ্লোগান ছিল, “লাঙল যার জমি তার, ঘাম যার দাম তার”। পটুয়াখালীতে এ. কে. ফজলুল হক ১৩,০০০ ভোট পেয়েছিলেন। অপরদিকে, খাজা নাজিমুদ্দিন ৫,০০০ হাজার ভোট পেয়ে ৭,০০০ ভোটের ব্যবধানে পরাজিত হন। এই নির্বাচনে কৃষক প্রজা পার্টি ৩৯টি আসন ও মুসলিম লীগ ৩৮ টি আসন লাভ করে। নির্বাচনে মুসলিম লীগের সথে সমঝোতায় গিয়ে এ. কে. ফজলুল হক ১১ সদস্য বিশিষ্ট যুক্ত মন্ত্রিপরিষদ গঠন করেন। মন্ত্রীদের মধ্যে তিনজন কৃষক প্রজা পার্টির, তিন জন মুসলিম লীগের, তিন জন বর্ণ হিন্দুর এবং দুই জন তফসিলি সম্প্রদায়ের সদস্য ছিলেন। ১৯৩৭ সালের ১ এপ্রিল এ. কে. ফজলুল হকের নেতৃত্বে গঠিত মন্ত্রী পরিষদ গভর্নর এন্ডারসনের কাছে শপথ গ্রহণ করেন। আইন পরিষদের স্পিকার ছিলেন স্যার আজিজুল হক ও ডেপুটি স্পিকার হলেন জালালউদ্দিন হাশমী। বাংলার প্রধানমন্ত্রী হিসেবে দায়িত্ব গ্রহণ করেন শেরে বাংলা আবুল কাশেম ফজলুল হক।
বাংলার প্রধানমন্ত্রী
তিনি ছিলেন অবিভক্ত বাংলার প্রথম প্রধানমন্ত্রী। প্রধানমন্ত্রী হিসেবে এ. কে. ফজলুল হক বহু কর্মসূচি হাতে নিয়েছিলেন। শিক্ষা ক্ষেত্রেই জোর দিয়েছিলেন বেশি। তার আমলে দরিদ্র কৃষকের উপরে কর ধার্য না করে সারা বাংলায় প্রাথমিক শিক্ষা প্রবর্তন করা হয়। 'বিনা ক্ষতিপূরণে জমিদারি প্রথা উচ্ছেদ'-এর পদক্ষেপ তিনি গ্রহণ করেন। এর কার্যকারিতা পরীক্ষা করার জন্য ব্রিটিশ সরকার ১৯৩৮ সালে 'ফ্লাউড কমিশন' গঠন করে। ১৯৩৮ সালের ১৮ আগস্ট বঙ্গীয় প্রজাস্বত্ব আইন সংশোধনী পাস হয় এবং জমিদারদের লাগামহীন অত্যাচার চিরদিনের জন্য বন্ধ হয়। ১৯৩৯ সালের “বঙ্গীয় চাকুরি নিয়োগবিধি” প্রবর্তন করে মন্ত্রী পরিষদ মুসলমানদের জন্য শতকরা ৫০ ভাগ চাকুরি নির্দিষ্ট রাখার ব্যবস্থা করে। এ বছরেই 'চাষী খাতক আইন'-এর সংশোধনী এনে ঋণ সালিশি বোর্ডকে শক্তিশালী করা হয়। ক্লাউড কমিশনের সুপারিশ অনুসারে ১৯৪০ সালে হক সাহেব আইন পরিষদে “মহাজনী আইন” পাস করান। এ বছরই 'দোকান কর্মচারী আইন' প্রণয়ন করে তিনি দোকান শ্রমিকদের সপ্তাহে একদিন বন্ধ ও অন্যান্য সুবিধা প্রদানের নির্দেশ জারি করেন। কৃষি আধুনিকায়নের জন্য ঢাকা, রাজশাহী এবং খুলনার দৌলতপুরে কৃষি ইনস্টিটিউট প্রতিষ্ঠা করা হয়। পাটচাষীদের নায্য মূল্য পাওয়ার লক্ষ্যে ১৯৩৮ সালে “পাট অধ্যাদেশ” জারি করা হয়। ১৯৪১ সালের ১২ ডিসেম্বর আবুল কাশেম ফজলুল হক দ্বিতীয়বারের মত মন্ত্রিপরিষদ গঠন করেন। শরৎচন্দ্র বসু ও হিন্দু মহাসভার সহ-সভাপতি শ্যামাপ্রসাদ মুখার্জির সঙ্গে প্রগতিশীল যুক্ত পার্টি গঠন করে তিনি সেই দলের নেতা হয়েছিলেন। ১৭ ডিসেম্বর এই মন্ত্রী পরিষদ বাংলার গভর্নর জেনারেল হার্বাটের কাছে শপথ গ্রহণ করেন।
লাহোর প্রস্তাব
right|thumb|নিখিল ভারত মুসলিম লীগের লাহোর প্রস্তাবের ওয়ার্কিং কমিটির অন্যান্য সদস্য সহ এ. কে. ফজলুল হক (পাশে [[মুহাম্মদ আলী জিন্নাহ)]] ১৯৪০ সালের ২৩ মার্চ লাহোরে অনুষ্ঠিত মুসলিম লীগের অধিবেশনে মুহাম্মদ আলী জিন্নাহ এর সভাপতিত্বে মুসলিম লীগের পক্ষ হতে ঐতিহাসিক লাহোর প্রস্তাবের প্রারম্ভিক খসড়া তৈরি করেন পাঞ্জাবের মুখ্যমন্ত্রী সিকান্দার হায়াত খান এবং প্রস্তাবটি উপস্থাপন করেন এ. কে. ফজলুল হক। ঐতিহাসিক লাহোর প্রস্তাব হচ্ছে ভারতীয় উপমহাদেশে বসবাসকারী মুসলিমদের জন্য একটি পৃথক রাষ্ট্রের দাবি জানিয়ে উত্থাপিত প্রস্তাবনা। পাঞ্জাবের মুখ্যমন্ত্রী সিকান্দার হায়াত খান লাহোর প্রস্তাবের প্রারম্ভিক খসড়া তৈরি করেন, যা আলোচনা ও সংশোধনের জন্য নিখিল ভারত মুসলিম লীগের সাবজেক্ট কমিটি সমীপে পেশ করা হয়। সাবজেক্ট কমিটি এ প্রস্তাবটিতে আমূল সংশোধন আনয়নের পর ২৩ মার্চ সাধারণ অধিবেশনে মুসলিম লীগের পক্ষ হতে ফজলুল হক সেটি উপস্থাপন করেন এবং চৌধুরী খালিকুজ্জামান ও অন্যান্য মুসলিম নেতৃবৃন্দ তা সমর্থন করেন। এই লাহোর প্রস্তাবই “পাকিস্তান প্রস্তাব” হিসেবে পরবর্তীকালে আখ্যায়িত হয়।
মুসলিম লীগে যোগদান
১৯৪৬ সালের ২৬ মার্চ বঙ্গীয় আইন পরিষদের নির্বাচনে বরিশাল অঞ্চল ও খুলনার বাগেরহাট অঞ্চল থেকে প্রার্থী হয়ে তিনি নির্বাচিত হন। কিন্তু, দলীয় ভাবে পরাজিত হলে হোসেন শহীদ সোহরাওয়ার্দী মন্ত্রিসভা গঠন করেন ও বাংলার মুখ্যমন্ত্রী হিসেবে দায়িত্ব গ্রহণ করেন। এই নির্বাচনের পর দলীয় নেতাকর্মীদের চাপে হক সাহেব মুসলিম লীগে যোগ দেন। কিন্তু দলের সদস্য হিসেবে তিনি ছিলেন নীরব।
পাকিস্তান আমলে রাজনীতি
পাকিস্তান গঠিত হবার পর থেকে হক সাহেব ঢাকা হাইকোর্টে পুনরায় আইন ব্যবসা শুরু করেছিলেন। তিনি ঢাকা হাইকোর্ট বারের প্রথম সভাপতি নির্বাচিত হন। ১৯৫১ সালে তিনি পূর্ব পাকিস্তানের অ্যাটর্নি জেনারেল নিযুক্ত হন। ১৯৫৩ সাল পর্যন্ত তিনি এই পদে ছিলেন। ১৯৫২ সালের ভাষা আন্দোলনে এ. কে. ফজলুল হক সমর্থন দেন।
কৃষক শ্রমিক পার্টি গঠন
১৯৫৩ সালের প্রাদেশিক নির্বাচনের সময় তার বাস ভবনে কৃষক-প্রজা পার্টির কর্মীদের সম্মেলন অনুষ্ঠিত হয়। এই সম্মেলনে দলের নাম থেকে প্রজা শব্দটি বাদ দিয়ে ‘কৃষক শ্রমিক পার্টি’ গঠন করা হয়। আবদুল লতিফ বিশ্বাসকে সাধারণ সম্পাদক করে এই পার্টির সভাপতির দায়িত্ব গ্রহণ করেন এ. কে. ফজলুল হক।
যুক্তফ্রন্ট গঠন
১৯৫৩ সালের ৪ ডিসেম্বর এ. কে. ফজলুল হক, হোসেন শহীদ সোহরাওয়ার্দী ও মাওলানা আবদুল হামিদ খান ভাসানীকে নিয়ে গঠিত হল যুক্তফ্রন্ট। যুক্তফ্রন্টের মুখপাত্র হিসেবে কাজ করার জন্য এ সময়ে সাপ্তাহিক ‘ইত্তেফাক’কে দৈনিক পত্রিকায় রূপান্তর করা হয়। তফাজ্জল হোসেন মানিক মিয়া ছিলেন ইত্তেফাকের প্রতিষ্ঠা সম্পাদক। ১৯৫৪ সালের ১০ মার্চ নির্বাচন অনুষ্ঠিত হয়। এই নির্বাচনে ৩০০ আসনের মধ্যে মুসলিম লীগ ৯ টি আসন লাভ করে। ১৯৫৪ সালের ৩ এপ্রিল এ. কে. ফজলুল হক চার সদস্য বিশিষ্ট মন্ত্রিসভা গঠন করেন। পূর্ণাঙ্গ মন্ত্রী পরিষদ গঠন করা হয় ১৫ মে। মুখ্যমন্ত্রী হিসেবে দায়িত্ব গ্রহণ করেন শেরে বাংলা আবুল কাশেম ফজলুল হক।
পূর্ব বাংলার মুখ্যমন্ত্রী এ. কে. ফজলুল হক
যুক্তফ্রন্টের ২১ দফা কর্মসূচি ছিল। যুক্তফ্রন্ট মন্ত্রিপরিষদ এই ২১ দফা বাস্তবায়নের জন্য তৎপর হন। তাদের গৃহীত উল্লেখ্যযোগ্য কর্মসূচি গুলো হল:
এ সময় এ. কে. ফজলুল হক কলকাতা সফরে যান। ১৯৫৪ সালের ৩১ মে পাকিস্তানের গভর্নর জেনারেল গোলাম মোহাম্মদ যুক্তফ্রন্ট মন্ত্রী পরিষদ বাতিল করে দিয়ে ৯২ (ক) ধারা জারির মাধ্যমে প্রদেশে গভর্নরের শাসন প্রবর্তন করেন।
১৯৫৫-এর নির্বাচন
১৯৫৫ এর ৫ জুন সংখ্যাসাম্যের ভিত্তিতে পুনরায় গণপরিষদের নির্বাচন অনুষ্ঠিত হয় এবং কোয়ালিশন সরকার গঠিত হয়। মুসলিম লীগের চৌধুরী মোহাম্মদ আলী কেন্দ্রীয় মন্ত্রী পরিষদ গঠন করেন। এ. কে. ফজলুল হক ছিলেন এই সরকারের স্বরাষ্ট্রমন্ত্রী। হোসেন শহীদ সোহরাওয়ার্দী ছিলেন বিরোধী দলের নেতা।
পূর্ব পাকিস্তানের গভর্নর
১৯৫৬ এর ২৯ ফেব্রুয়ারি পাকিস্তানের শাসনতন্ত্র গৃহীত ও ২৩ মার্চ তা কার্যকরী হয়। এ সময় এ. কে. ফজলুল হক পাকিস্তানের স্বরাষ্ট্রমন্ত্রীর পদ ত্যাগ করে ৮৩ বছর বয়সে করাচি থেকে ঢাকা এসে ১৯৫৬ সালের ২৪ মার্চ পূর্ব পাকিস্তানের গভর্নর হিসেবে দায়িত্ব গ্রহণ করেন। ১৯৫৮ সালের ১ এপ্রিল পাকিস্তান কেন্দ্রীয় সরকার তাকে গভর্নরের পদ থেকে অপসারণ করে। এরপরই তিনি তার ৮৬ বছরের বৈচিত্র্যময় রাজনৈতিক জীবন থেকে স্বেচ্ছায় অবসর গ্রহণ করেন।
অবসরে এ. কে. ফজলুল হক
১৯৫৮ এর ২৭ অক্টোবর আবুল কাশেম ফজলুল হককে পাকিস্তানের দ্বিতীয় সর্বোচ্চ পদক “হেলাল-ই-পাকিস্তান” খেতাব দেওয়া হয়। ১৯৬১ সালের ৩০ সেপ্টেম্বর ঢাকা বিশ্ববিদ্যালয়ের ছাত্র-শিক্ষকবৃন্দ তাকে সংবর্ধনা জ্ঞাপন করে এবং তাকে হলের আজীবন সদস্য পদ প্রদান করা হয়। এই সংবর্ধনা সভার পর তিনি আর কোন জনসভায় যোগদান করেননি। ১৯৬২ এর ২৭ মার্চ তাকে ঢাকা মেডিকেল কলেজে ভর্তি করা হয়। তিনি প্রায় একমাস চিকিৎসাধীন ছিলেন।
মৃত্যু
right|thumb|সোহরাওয়ার্দি উদ্যানে অবস্থিত তিন নেতার মাজারে শের-ই-বাংলা এ কে ফজলুল হকের কবর ১৯৬২ সালের ২৭ এপ্রিল শুক্রবার সকাল ১০ টা ২০ মিনিটে এ. কে. ফজলুল হক ৮৮ বছর বয়সে মৃত্যু বরণ করেন। ২৮ এপ্রিল সকাল সাড়ে দশটা পর্যন্ত তার মরদেহ ঢাকার টিকাটুলি এলাকায় তার ২৭ কে. এম. দাস লেনের বাসায় রাখা হয়। সেদিন সকাল ১০টা ৩০ মিনিটে ঢাকার পল্টন ময়দানে তার জানাজা অনুষ্ঠিত হয়। অবশেষে ঢাকা বিশ্ববিদ্যালয় এলাকায় তাকে সমাহিত করা হয়। একই স্থানে হোসেন শহীদ সোহরাওয়ার্দী ও খাজা নাজিমুদ্দিনের কবর রয়েছে। তাদের তিনজনের সমাধিস্থলই ঐতিহাসিক তিন নেতার মাজার নামে পরিচিত। রেডিও পাকিস্তান সেদিন সব অনুষ্ঠান বন্ধ করে সারাদিন কোরআন পাঠ করে। জাতীয় পতাকা অর্ধনমিত রেখে তার প্রতি সম্মান দেখানো হয়। ৩০ এপ্রিল সোমবার পাকিস্তানের সকল শিক্ষা প্রতিষ্ঠান ও স্কুল কলেজে ছুটি ঘোষণা করা হয়।
সম্মাননা
ঢাকা বিশ্ববিদ্যালয়ে তার নামে একটি আবাসিক হলের নামকরণ করা হয়েছে। রাজশাহী বিশ্ববিদ্যালয়ের আবাসিক হল জিন্নাহ হলের নাম পরিবর্তন করে তার নামে করা হয়ে। কুয়েটে তার নামে একটি ছাত্র আবাসিক হল (ফজলুল হক হল) আছে। বুয়েটেও তার নামে একটি আবাসিক হলের (শেরে বাংলা হল) নামকরণ করা হয়েছে। বাংলাদেশ কৃষি বিশ্ববিদ্যালয়ে তার নামে একটি হলের নামকরণ করা হয়েছে। বরিশাল বিশ্ববিদ্যালয়ে তার নামে একটি আবাসিক হল রয়েছে। পটুয়াখালী বিজ্ঞান ও প্রযুক্তি বিশ্ববিদ্যালয়ে তাঁর নামে একটি ছাত্র আবাসিক হল রয়েছে।
বাংলাদেশের রাজধানী ঢাকায় তার নামে একটি কৃষি বিশ্ববিদ্যালয় রয়েছে, শেরেবাংলা কৃষি বিশ্ববিদ্যালয়, যা ১৯৩৮ সালে প্রতিষ্ঠিত হয় এবং তৎকালীন পাক-ভারত উপমহাদেশে প্রথম কৃষিশিক্ষাবিষয়ক প্রতিষ্ঠান ছিল। শেরেবাংলা এ কে ফজলুল হক নিজেই এর ভিত্তিপ্রস্তর স্থাপন করেন। এছাড়া এই শেরেবাংলা কৃষি বিশ্ববিদ্যালয়ে তার নামে একটি হল ও রয়েছে। বাংলাদেশের রাজধানী ঢাকায় তার নামে একটি এলাকার নামকরন করা হয়েছে শের-এ-বাংলা নগর (পূর্ববর্তী আইয়ুবনগর ও তারও পূর্বে মনিপুর), যেখানে বাংলাদেশের জাতীয় সংসদ অবস্থিত।
বাংলাদেশের জাতীয় ক্রিকেট মাঠ শের-ই-বাংলা ক্রিকেট স্টেডিয়াম, মিরপুর, ঢাকা। যা বাংলাদেশের হোম অব ক্রিকেট হিসেবে খ্যাত। বরিশালে তার নামে একটি সরকারি মেডিকেল কলেজের নামকরণ করা হয়েছে। শের-ই-বাংলা মেডিকেল কলেজ হাসপাতাল দক্ষিণবঙ্গের ৫ চিকিৎসা-শিক্ষা প্রতিষ্ঠান এবং হাসপাতাল।
নেপাল-মার্কিন যুক্তরাষ্ট্র সম্পর্ক
নেপাল – মার্কিন যুক্তরাষ্ট্রের সম্পর্ক বলতে নেপাল এবং আমেরিকার মধ্যকার দ্বিপাক্ষিক সম্পর্ককে বোঝায়।
২০১২ সালের ইউএস গ্লোবাল লিডারশিপের একটি রিপোর্ট অনুযায়ী, ৪১% নেপালি মানুষ মার্কিন নেতৃত্বকে অনুমোদন দিয়েছে, যার সাথে ১২% অস্বীকৃতি এবং ৪৭% অনিশ্চিত রয়েছে। ২০১২ সালের হিসাবে, নেপালি শিক্ষার্থীরা আমেরিকাতে উচ্চশিক্ষা গ্রহণকারী বিদেশীদের মধ্যে ১.৩% প্রতিনিধিত্ব করে যুক্তরাষ্ট্রে অধ্যয়নরত আন্তর্জাতিক ছাত্রদের একাদশতম বৃহত্তম গ্রুপ গঠন করেছে।
ইতিহাস
মার্কিন যুক্তরাষ্ট্র ১৯৪৭ সালে নেপালের সাথে সরকারী সম্পর্ক স্থাপন করে এবং ১৯৫৯ সালে কাঠমান্ডু দূতাবাস চালু করে। দুই দেশের মধ্যে সম্পর্ক বরাবরই বন্ধুত্বপূর্ণ ছিল। নেপালকে শান্তিপূর্ণ, সমৃদ্ধ এবং গণতান্ত্রিক সমাজ গঠনে সহায়তা করা মার্কিন নীতির অন্তর্ভুক্ত রয়েছে।
১৯৫১ সাল থেকে মার্কিন যুক্তরাষ্ট্র নেপালকে দ্বিপাক্ষিক অর্থনৈতিক সহায়তায় $ ৭৯১ মিলিয়ন ডলারের বেশি সহায়তা করেছে। সাম্প্রতিক বছরগুলিতে, ইউএস এজেন্সি ফর ইন্টারন্যাশনাল ডেভলপমেন্ট (ইউএসএআইডি) এর মাধ্যমে বার্ষিক দ্বিপাক্ষিক মার্কিন অর্থনৈতিক সহায়তা $৪০ মিলিয়ন ডলারে পৌছেছে। ইউএসএআইডি নেপালে কৃষিক্ষেত্র, স্বাস্থ্য, পরিবার পরিকল্পনা, পরিবেশ সুরক্ষা, গণতন্ত্রায়ন, প্রশাসন, এবং জলবিদ্যুৎ উন্নয়নে সহায়তা করে। ইউএসএআইডি নেপালের শান্তি প্রক্রিয়ার পাশাপাশি গণপরিষদ নির্বাচনের প্রস্তুতিও সমর্থন করেছিল। মার্কিন যুক্তরাষ্ট্রের আন্তর্জাতিক সংস্থা এবং নেপালে কর্মরত বেসরকারী স্বেচ্ছাসেবী সংস্থাগুলিও এক্ষেত্রে  অবদান রাখে। আজ অবধি, নেপালে কর্মরত বহুপক্ষীয় সংস্থাগুলিতে মার্কিন যুক্তরাষ্ট্রের অবদান  $৭২৫ মিলিয়ন ডলারে পৌঁছেছে। সুরক্ষা বাড়ানোর জন্য শান্তিরক্ষী বাহিনী ২০০৪ সালে নেপালে সাময়িকভাবে এর কার্যক্রম স্থগিত করেছিল এবং ২০০৬ সালে আনুষ্ঠানিকভাবে নেপাল কর্মসূচি বন্ধ করেছিল।
রাষ্ট্রদূত র‌্যান্ডি ডব্লিউ. বেরি ২০১৮ সালের ২৫ অক্টোবর নেপালে নিযুক্ত হন। তিনি আলাইনা বি. টেপলিটজের স্থলাভিষিক্ত হয়েছিলেন। যিনি এখন শ্রীলঙ্কা ও মালদ্বীপে মার্কিন যুক্তরাষ্ট্রের রাষ্ট্রদূত । থাম্ব|240x240পিক্সেল| [[ওয়াশিংটন, ডি.সি.|ওয়াশিংটন, ডিসিতে নেপালের দূতাবাস]] প্রধান মার্কিন কর্মকর্তারা :
হরিশ্চন্দ্র
হরিশ্চন্দ্র হলেন ইক্ষ্বাকু বা সূর্যবংশীয় প্রাচীন ভারতীয় রাজা, যিনি ঐতরেয় ব্রাহ্মণ, মহাভারত, মার্কণ্ডেয় পুরাণ এবং দেবীভাগবত পুরাণ-এর মতো গ্রন্থে বিভিন্ন কিংবদন্তিতে উপস্থিত হয়েছেন। এই কিংবদন্তিগুলোর মধ্যে সবচেয়ে বিখ্যাত হল মার্কণ্ডেয় পুরাণে উল্লিখিত কিংবদন্তিটি। এই কিংবদন্তি অনুসারে, হরিশ্চন্দ্র তার রাজ্য ছেড়ে দিয়েছিলেন, তার পরিবারকে বিক্রি করেছিলেন এবং দাস হতে রাজি হয়েছিলেন - সবই ঋষি বিশ্বামিত্রের কাছে তার করা প্রতিশ্রুতি পূরণ করতে।
ঐতরেয় ব্রাহ্মণ
ঐতরেয় ব্রাহ্মণের কিংবদন্তি অনুসারে, হরিশ্চন্দ্রের একশত স্ত্রী ছিল, কিন্তু কোন পুত্র ছিল না। ঋষি নারদের পরামর্শে, তিনি দেবতা বরুণের কাছে পুত্রের জন্য প্রার্থনা করেছিলেন। বরুণ বর দিয়েছিলেন, আশ্বাসের বিনিময়ে যে হরিশ্চন্দ্র ভবিষ্যতে বরুণের কাছে বলিদান করবেন। এই বরের ফলস্বরূপ, রাজার ঘরে রোহিত (বা রোহিতশ্ব) নামে এক পুত্রের জন্ম হয়। তার জন্মের পর, বরুণ হরিশ্চন্দ্রের কাছে এসে শিশুটিকে তার কাছে বলি দেওয়ার দাবি জানান। রাজা বিভিন্ন কারণ দেখিয়ে বহুবার বলিদান স্থগিত করেছিলেন, কিন্তু অবশেষে রোহিতা প্রাপ্তবয়স্ক হয়ে গেলে তাতে রাজি হন। রোহিত বলি দিতে অস্বীকার করে বনে পালিয়ে যায়। ক্রুদ্ধ বরুণ হরিশ্চন্দ্রকে পেটের অসুখে আক্রান্ত করেন। রোহিত মাঝে মাঝে তার বাবার কাছে যেতেন, কিন্তু ইন্দ্রের পরামর্শে, কখনই বলিদানে রাজি হননি। পরে, রোহিত মানব বলিদানে নিজেকে সুনশেপ দিয়ে প্রতিস্থাপন করতে সক্ষম হন। সুনাহশেপ ঋগ্বেদিক দেবতাদের কাছে প্রার্থনা করেছিলেন এবং যজ্ঞ থেকে রক্ষা পেয়েছিলেন। হরিশ্চন্দ্রের অসুখও সুনহশেপার প্রার্থনার কারণে নিরাময় হয়েছিল; সুনাহশেপ ঋষি বিশ্বামিত্র দ্বারা দত্তক নিয়েছিলেন।
পৌরাণিক
পুরাণে, হরিশ্চন্দ্র হলেন ত্রিশঙ্কুর পুত্র। বিষ্ণুপুরাণ তার উল্লেখ করেছে, কিন্তু তার জীবনের বিস্তারিত বর্ণনা দেয়নি। মার্কণ্ডেয় পুরাণে তার জীবন সম্পর্কে বিশদ কিংবদন্তি রয়েছে, যা জ্ঞানী পাখিরা ঋষি জৈমিনির কাছে বর্ণনা করেছেন। ভাগবত পুরাণ তাকে সাগরের পিতা এবং বাদাকার পিতামহ হিসেবে উল্লেখ করেছে এবং তার বংশধরদের সম্পর্কে কিংবদন্তি রয়েছে।
মার্কণ্ডেয় পুরাণ
মার্কণ্ডেয় পুরাণ কিংবদন্তি নিম্নরূপ:
রাজা হরিশ্চন্দ্র ত্রেতাযুগে বাস করতেন। তিনি একজন সৎ, মহৎ রাজা ছিলেন। তার প্রজারা সমৃদ্ধি ও শান্তি উপভোগ করত। তার শৈব্য (তারামতিও বলা হয়) নামে এক রাণী এবং রোহিতশ্ব নামে এক পুত্র ছিল। একবার, শিকার অভিযানে যাওয়ার সময়, তিনি একজন মহিলার সাহায্যের জন্য চিৎকার শুনতে পান। তীর-ধনুক নিয়ে সজ্জিত হয়ে সে শব্দের দিকে চলে গেল। শব্দটি বিঘ্নরাজের দ্বারা নির্মিত একটি বিভ্রম, যা বাধার অধিপতি। বিঘ্নরাজ ঋষি বিশ্বামিত্রের তপস্যা (ধ্যান) বিরক্ত করার চেষ্টা করছিলেন। হরিশ্চন্দ্রকে দেখে তিনি রাজার শরীরে প্রবেশ করলেন এবং বিশ্বামিত্রকে গালি দিতে লাগলেন। এটি বিশ্বামিত্রের তপস্যাকে বিঘ্নিত করে এবং এই তপস্যার সময় ঋষি যে জ্ঞান অর্জন করেছিলেন তা ধ্বংস করে দেয়।
হরিশ্চন্দ্র যখন জ্ঞানে এলেন, তখন তিনি বুঝতে পারলেন যে ঋষি তার প্রতি অত্যন্ত ক্রুদ্ধ, এবং ক্ষমা প্রার্থনা করলেন। তিনি তার অপরাধ থেকে মুক্তি পেতে ঋষির যেকোনো ইচ্ছা পূরণ করার প্রতিশ্রুতি দেন। বিশ্বামিত্র তার রাজসূয় যজ্ঞের জন্য দক্ষিণা (দান) চেয়েছিলেন। রাজা তাকে জিজ্ঞেস করলেন, সে টাকায় কি চায়? উত্তরে, বিশ্বামিত্র বললেন, "আপনি, আপনার স্ত্রী এবং আপনার সন্তান ছাড়া আপনার যা আছে সব আমাকে দিন।" হরিশ্চন্দ্র দাবিতে রাজি হলেন। তিনি তার সমস্ত সম্পত্তি ছেড়ে দিয়েছেন - এমনকি তার পোশাকও। যখন তিনি তার পরিবারের সাথে তার প্রাসাদ ত্যাগ করার জন্য প্রস্তুত হলেন, বিশ্বামিত্র আরেকটি দান দাবি করলেন। হরিশ্চন্দ্র বললেন যে তার কোন সম্পত্তি অবশিষ্ট নেই, তবে এক মাসের মধ্যে আরেকটি দান করার প্রতিশ্রুতি দিয়েছিলেন।
হরিশ্চন্দ্র তার স্ত্রী এবং তার পরিবারের সাথে অসহায় জীবনযাপন শুরু করেন। তার অনুগত প্রজারা তাকে অনুসরণ করেছিল। যখন বিশ্বামিত্র রাজাকে তার প্রজাদের সাথে দেখেছিলেন, তখন তিনি তার প্রজাদের (যেগুলো ঋষিকে দান করা রাজ্যের অংশ ছিল) সাথে নেওয়ার জন্য হরিশ্চন্দ্রকে অভিশাপ দিতে শুরু করেছিলেন। রাজা তখন তার পরিবার নিয়ে রাজ্য ত্যাগ করার সিদ্ধান্ত নেন। তাদের তাড়াতাড়ি চলে যাওয়ার জন্য বিশ্বামিত্র রাণীকে লাঠি দিয়ে মারতে শুরু করলেন। যখন নির্দেশের পাঁচজন অভিভাবক এটা দেখেন, তারা বিশ্বামিত্রের নিন্দা করেন। ঋষি তাদের মানুষ হয়ে জন্ম নেওয়ার অভিশাপ দেন। এই অভিভাবক দেবতারা পাণ্ডব ও দ্রৌপদীর পুত্র হিসেবে জন্মগ্রহণ করেছিলেন।
তার রাজ্য ত্যাগ করার প্রায় এক মাস পরে, হরিশ্চন্দ্র পবিত্র নগরী কাশীতে পৌঁছেছিলেন, শুধুমাত্র বিশ্বামিত্রকে সেখানে উপস্থিত দেখতে। ঋষি সেই দান দাবি করলেন যা রাজা তাকে দিয়েছিলেন। হরিশ্চন্দ্র ইঙ্গিত করলেন যে এক মাস পূর্ণ হতে এখনও কিছু সময় বাকি আছে। ঋষি পরের সূর্যাস্তে ফিরে আসতে রাজি হলেন এবং চলে গেলেন। যখন তার ক্ষুধার্ত পুত্র খাবারের জন্য কাঁদছিল, তখন হরিশ্চন্দ্র চিন্তিত হয়ে পড়লেন কীভাবে তিনি ঋষিকে দান করতে পারবেন। তার স্ত্রী শৈব্য কিছু টাকা পাওয়ার জন্য তাকে বিক্রি করার পরামর্শ দেন। কিছু দ্বিধা-দ্বন্দ্বের পর, হরিশ্চন্দ্র প্রস্তাব গ্রহণ করেন এবং তাকে এক বয়স্ক ব্যক্তির কাছে বিক্রি করেন। তাদের সন্তান তার মাকে যেতে দেবে না, তাই সিদ্ধান্ত নেওয়া হয়েছিল যে সে তার মায়ের সাথে যাবে (এবং তার জন্য অতিরিক্ত অর্থ প্রদান করা হয়েছিল)।
এর পরেই বিশ্বামিত্র আবার হাজির হয়ে দান দাবি করলেন। হরিশ্চন্দ্র তার স্ত্রী ও পুত্র বিক্রির সমস্ত অর্থ তাঁকে দিয়েছিলেন। যাইহোক, বিশ্বামিত্র অনুদানে অসন্তুষ্ট ছিলেন এবং আরও কিছু দাবি করেছিলেন। হরিশ্চন্দ্র তখন নিজেকে বিক্রি করার সিদ্ধান্ত নেন। একজন বহিরাগত চণ্ডাল (প্রকৃতপক্ষে ছদ্মবেশে ধর্মের দেবতা) তাকে কেনার প্রস্তাব দিয়েছিলেন, কিন্তু একজন উচ্চবর্ণের ক্ষত্রিয় হিসেবে হরিশ্চন্দ্রের আত্মসম্মান এটাকে অনুমতি দেবে না। পরিবর্তে তিনি বিশ্বামিত্রের দাস হওয়ার প্রস্তাব দেন। বিশ্বামিত্র রাজি হলেন, কিন্তু তারপর ঘোষণা করলেন, "যেহেতু তুমি আমার দাস, তোমাকে অবশ্যই আমার আনুগত্য করতে হবে। আমি তোমাকে সোনার মুদ্রার বিনিময়ে এই চণ্ডালের কাছে বিক্রি করিলাম।" চণ্ডাল ঋষিকে টাকা দিলেন, এবং হরিশ্চন্দ্রকে ক্রীতদাস হিসেবে নিয়ে গেলেন।
কিন্তু হরিশ্চন্দ্র তার রাজ্য থেকে চলে যাওয়ার জন্য শোক প্রকাশ না করে স্বর্গে যেতে অস্বীকার করেছিলেন। তিনি বিশ্বাস করেন যে তারা তার যোগ্যতার সমান অংশীদার এবং তিনি তখনই স্বর্গে যাবেন যখন তার লোকেরাও তার সাথে যাবে। তিনি দেবরাজ ইন্দ্রকে অনুরোধ করেছিলেন যে তিনি তার লোকদের অন্তত একদিনের জন্য স্বর্গে যেতে দেবেন। ইন্দ্র তার অনুরোধ মেনে নেন, এবং তিনি তার লোকদের সাথে স্বর্গে আরোহণ করেন।
স্বর্গে আরোহণের পর, বশিষ্ঠ – হরিশ্চন্দ্রের রাজবংশের ঋষি – তার বারো বছরের তপস্যা শেষ করেছিলেন। এই বছরগুলিতে হরিশ্চন্দ্রের কী ঘটেছিল তা তিনি জানতে পেরেছিলেন। তিনি বিশ্বামিত্রের সাথে ঝগড়া করেছিলেন, কিন্তু শেষ পর্যন্ত ব্রহ্মার দ্বারা শান্ত হয়েছিলেন। ব্রহ্মা তাকে ব্যাখ্যা করেছিলেন যে বিশ্বামিত্র কেবল রাজাকে পরীক্ষা করছেন এবং আসলে তাকে স্বর্গে উঠতে সাহায্য করেছিলেন।
দেবীভাগবত পুরাণ
দেবীভাগবত পুরাণে কিংবদন্তিটি মার্কণ্ডেয় পুরাণে উল্লিখিত কিংবদন্তির অনুরূপ, কিন্তু এতে ঐতরেয় ব্রাহ্মণ কিংবদন্তির উল্লেখ রয়েছে। এই কিংবদন্তিটি বেদব্যাস জনমেজয়ের কাছে বর্ণনা করেছেন। এটি শুরু হয় বশিষ্ঠ – হরিশ্চন্দ্রের রাজবংশের ঋষি – রাজার সততা ও মহৎ চরিত্রের প্রশংসা করে। বিশ্বামিত্র এতে আপত্তি করেন, নির্দেশ করে যে হরিশ্চন্দ্র সুনশেপা নামে একজন মানুষ বলি দিতে প্রস্তুত ছিলেন। তিনি প্রতিশ্রুতি দেন যে হরিশ্চন্দ্র মহৎ চরিত্রের নন এবং রাজাকে তার তপস্যা ভঙ্গ করার জন্য প্রতারণা করেন। গল্পের বাকি অংশটি মার্কণ্ডেয় পুরাণ সংস্করণের অনুরূপ, সামান্য ভিন্নতা সহ।
মহাভারত
মহাভারতে, নারদ যুধিষ্ঠিরকে বলেন যে হরিশ্চন্দ্র একজন রাজর্ষি (রাজা-ঋষি) এবং একমাত্র পার্থিব রাজা যিনি দেবতাদের সমাবেশে স্থান পান। নারদের মতে, হরিশ্চন্দ্র একজন শক্তিশালী সম্রাট ছিলেন এবং পৃথিবীর সমস্ত রাজা তার আধিপত্য মেনে নিয়েছিলেন। তিনি রাজসূয় যজ্ঞ করেছিলেন। আচার-অনুষ্ঠান শেষ করার পর, তিনি ব্রাহ্মণদের সুস্বাদু খাবার দিয়ে সন্তুষ্ট করতেন, তাদের যা চেয়েছিলেন তা দিতেন এবং গহনা উপহার দেন। এই কারণে, তিনি ইন্দ্রের পাশে স্থান খুঁজে পান।
রামায়ণ
রামায়ণে অনুরূপ কিংবদন্তি বর্ণিত হয়েছে, কিন্তু রাজার নাম হরিশ্চন্দ্রের পরিবর্তে অম্বরিশ।
ঢাকা দক্ষিণ সিটি কর্পোরেশন
ইতিহাস
দক্ষিণ ঢাকা বুড়িগঙ্গা নদীতীরে অবস্থিত প্রায় সাতশত বছরের প্রাচীন ও ঐতিহ্যবাহী বন্দর নগরী। মুঘল সম্রাট জাহাঙ্গীরের আমলে ১৬০৮ সালে ঢাকায় রাজধানী স্থাপিত করেন। বাংলার সুবেদার ইসলাম খাঁ ঢাকার উন্নয়নে মনোনিবেশ করেন। এই সময় গুরুত্বপূর্ণ স্থাপনা ও অট্টালিকা গড়ে ওঠা শুরু করে। নগরবাসীর কল্যাণে মোগল সুবেদারগণ কিছু উল্লেখযোগ্য কাজ করেন যার মধ্যে চকবাজার থেকে সূত্রাপুরের লোহারপুল পর্যন্ত প্রায় ৪ কিলোমিটার দীর্ঘ ইটের রাস্তা নির্মাণ, সৈয়দ আওলাদ হোসেন লেনের মসজিদ নির্মাণ, ঢাকার বর্তমান কেন্দ্রীয় কারাগার যা একটি দূর্গ ছিল তা ইসলাম খান পুনঃনির্মাণ করেছিলেন। এই সময় শৌর্যবীর্যের দিক দিয়ে ঢাকা পৃথিবীর ১২তম অবস্থানে ছিল।
১৭৫৭ সালে ব্রিটিশ ইস্ট ইন্ডিয়া কোম্পানি বাংলার শাসনভার গ্রহণ করার পর ঢাকা নগরীর উন্নয়ন ব্যহত হয়। কোম্পানী নগরবাসীকে কোন সুযোগ সুবিধা না দিয়ে লুণ্ঠনে ব্যস্ত থাকে। এভাবেই কিছু সময় চরম অব্যবস্থাপনায় অতিবাহিত হয়। মোগল আমলে শহরের প্রশাসনিক কাজকর্ম যেমন: শান্তিরক্ষা, স্বাস্থ্যবিধি ও নৈতিক মানরক্ষাসহ বিভিন্ন দায়িত্ব ছিল সরকারের। কিন্তু ১৭৭২ সালে ব্রিটিশ ইস্ট ইন্ডিয়া কোম্পানীর পুনর্বিন্যাসের ফলে একজন ইউরোপীয় ম্যাজিস্ট্রেট শহরের প্রশাসনিক কর্মকর্তা মনোনীত হন। ১৮১৩ সালে ম্যাজিস্ট্রেট জেমস ওল্ডহ্যামের অনুরোধে সরকার গঠন করা হয়। ১৮২৩ সালে নগর উন্নয়নে গঠন করা হয় কমিটি অব ইমপ্রুভমেন্ট। এই কমিটি উল্লেখযোগ্য উন্নয়ন কাজ করে এবং ১৮২৯ সালের নভেম্বরে কমিটি ভেঙ্গে যায়। পরবর্তিতে ১৮৪০ সালে সরকার ‘ঢাকা কমিটি’ নামে একটি কমিটি গঠন করেন। যা ১৮৪০ থেকে ১৮৬৪ সাল পর্যন্ত স্থায়ী ছিল। এই কমিটির কোন উল্লেখযোগ্য উন্নয়ন কাজের কথা জানা যায়নি।
অবশেষে ১৮৬৪ সালের ১লা আগস্ট ঢাকা পৌরসভা স্থাপিত হয়। ঢাকা মিউনিসিপ্যাল কমিটি অ্যাক্ট নামে আগস্ট মাসে গঠন করা হয় ‘ঢাকা মিউনিসিপ্যাল কমিটি’। ১৮৬৪ সালের পূর্ব পর্যন্ত জেলা ম্যাজিস্ট্রেট পদাধিকার বলে মিউনিসিপ্যালিটির সভাপতি ছিলেন।
ভাইস চেয়ারম্যান নিয়োগ করতেন লেফট্যানেন্ট গভর্নর, ডিভিশনাল কমিশনার, ম্যাজিস্ট্রেট, নির্বাহী প্রকৌশলী ও সিভিল সার্জন ছিলেন পদাধিকার বলে সভাপতি।
কমিশনারের সংখ্যা ছিল ১৪ থেকে ২৩ পর্যন্ত। জেলা ম্যাজিস্ট্রেট মি. স্কিনার পৌরসভার প্রথম চেয়ারম্যান এবং ঢাকা কলেজের শিক্ষক জর্জ বিলার্ট ছিলেন ভাইস চেয়ারম্যান। প্রথম নির্বাচিত চেয়ারম্যান ছিলেন আনন্দ চন্দ্র রায়চৌধুরী ও ভাইস চেয়ারম্যান ছিলেন জনাব খান আব্দুল্লাহ।
১৯৪৭ সালের ১৪ আগস্ট পাকিস্তান যুক্ত হবার সঙ্গে সঙ্গে ঢাকা হল পূর্ব পাকিস্তানের রাজধানী। তখন ঢাকার লোকসংখ্যা ছিল মাত্র ২ লক্ষ ৯৫ হাজার। প্রাদেশিক রাজধানীর পদমর্যাদা পাওয়ার পর ঢাকার গুরুত্ব বেড়ে যায়। ফলে শহরের পুনঃবিন্যাস অপরিহার্য হয়ে পড়ে। ১৯৪৭ সালের শেষের দিকে সরকার ঢাকা পৌরসভা বাতিল ঘোষণা করে। এরপর ১৯৫৩ সাল পর্যন্ত পৌরসভায় কোন নির্বাচন না হওয়ায় সরকার মনোনীত ব্যক্তিবর্গই ঢাকা পৌরসভার কাজ পরিচালনা করতেন। ১৯৬০ সালে সরকার মিউনিসিপ্যাল অ্যাডমিনিস্ট্রেশন অর্ডিন্যান্স জারি করেন। এই অর্ডিন্যান্সে নির্বাচিত চেয়ারম্যানের স্থলে সরকারি পদস্থ কর্মকর্তাকে মনোনয়নদানের আদেশ দেয়া হয়। তবে ভাইস চেয়ারম্যান পদটি নির্বাচিত প্রতিনিধিদের মধ্য থেকেই নির্বাচনের বিধি বহাল থাকে। ঢাকা পৌরসভা পূর্বে সাতটি ওয়ার্ডে বিভক্ত ছিল। পাকিস্তান আমলে ১৯৬০ সালে সরকার এই পৌরসভার ২৫টি ইউনিয়নকে ৩০টি ইউনিয়নে বিভক্ত করে এবং ইউনিয়ন চেয়ারম্যানদের ঢাকা পৌরসভার সদস্য হিসেবে মনোনীত করেন। পাশাপাশি বেশ কয়েকজন সরকারি ও বেসরকারি ব্যক্তিকে মনোনীত কমিশনার বা সদস্য করা হয়। ১৯৬১ সালে ঢাকার লোকসংখ্যা ছিল  ৫ লক্ষ ৫০ হাজার ১৪৩ জন।
১৯৭১ সালের ১৬ই ডিসেম্বর দেশের স্বাধীনতা অর্জনের সাথে সাথে স্বাধীন বাংলাদেশের রাজধানী হিসেবে ঢাকা শহরের গুরুত্ব অনেকাংশে বৃদ্ধি পায়। ১৯৭৪ সালে ঢাকার লোকসংখ্যা ছিল ১৬ লক্ষ হাজার ৪৯৫ জন। এরই প্রেক্ষাপটে ১৯৭৭ সালের সেপ্টেম্বর মাসে ঢাকা নগরীকে ৫০টি ওয়ার্ডে বিভক্ত করে নির্বাচনের মাধ্যমে ঢাকা পৌরসভা গঠন করা হয়। ১৯৭৮ সালে ঢাকা পৌরসভাকে ঢাকা মিউনিসিপ্যাল করর্পোরেশনে উন্নীত করা হয়। পৌরসভার চেয়ারম্যান ঢাকা মিউিনিসিপ্যাল করর্পোরেশনের মেয়র নামে পরিচিতি পায়। এই সময় ৫০ জন নির্বাচিত কমিশনারসহ ৫ জন মনোনীত কমিশনার রাখার বিধান ছিল। ব্যারিস্টার আবুল হাসনাত তৎকালীন মিউনিসিপ্যাল করপোরেশনের প্রথম মেয়র হিসেবে দায়িত্ব পালন করেন।
১৯৮১ সালে ঢাকার লোকসংখ্যা ছিল ৩৪ লক্ষ ৪০ হাজার ১৪৭ জন। ১৯৮২ সালে মিরপুর এবং গুলশান পৌরসভাকে বিলুপ্ত করে ঢাকা মিউনিসিপ্যাল করর্পোরেশেনের আওতায় নিয়ে আসা হয় এবং ঢাকা নগরীকে মহানগরীতে রূপান্তরিত করা হয়। এর ফলে ওয়ার্ডের সংখ্যা দাঁড়ায় ৫৬টি। আয়তন ও জনসংখ্যা বাড়তে থাকায় ১৯৮৩ সালে ঢাকা মিউনিসিপ্যাল করপোরেশনের দায়িত্বের পরিধি এবং ওয়ার্ডের সংখ্যা বেড়ে দাঁড়ায় ৭৫টি।
১৯৯০ সালে ঢাকা মিউনিসিপ্যাল করপোরেশনের নাম পরিবর্তন করে ঢাকা সিটি করপোরেশন করা হয় এবং জনসেবার মান ও কার্যক্রম উন্নত ও গতিশীল করার লক্ষ্যে ঢাকা মহানগরীকে প্রশাসনিক বিকেন্দ্রীকরণের মাধ্যমে ১০টি আঞ্চলিক কার্যাালয়ে বিভক্ত করা হয়। ১৯৯১ সালে ঢাকার লোকসংখ্যা ছিল ৬৮ লক্ষ ৪৪ হাজার ১৩১ জন। ১৯৯৪ সালে ঢাকা সিটি করপোরেশন ৭৫টি ওয়ার্ড থেকে ৯০টি ওয়ার্ডে উন্নীত হয় এবং প্রথম জনগণের প্রত্যক্ষ ভোটে ঢাকা সিটি করপোরেশনের প্রধান হিসেবে জনাব মোহাম্মদ হানিফ মেয়র নির্বাচিত হন। একই সঙ্গে ঢাকা সিটি করপোরেশনের ৯০ জন ওয়ার্ড কমিশনারও জনগণের সরাসরি ভোটে নির্বাচিত হন। ঢাকা সিটি করপোরেশনের ৯০ জন নির্বাচিত ওয়ার্ড কমিশনার ছাড়াও ১৮ জন মনোনীত মহিলা কমিশনারের বিধান ছিল। ২০০১ সালে সরকারি এক গেজেটে সংরক্ষিত আসনে মহিলা কমিশনারের সংখ্যা ১৮ থেকে বাড়িয়ে ৩০-এ উন্নীত করা হয়। তখন ঢাকার লোকসংখ্যা ছিল ১ কোটি ৭ লক্ষ ১২ হাজার ২০৬ জন। ২০০২ সালে এমপি জনাব সাদেক হোসেন খোকা নগরবাসীর প্রত্যক্ষ ভোটে নির্বাচিত মেয়র হন এবং ৩০টি মহিলা সংরক্ষিত আসনে সরাসরি নির্বাচন হয়। বর্তমানে ঢাকা মহানগরীর জনসংখ্যা প্রায় ১ কোটি ৫০ লক্ষ।
নগরবাসীর সেবা সহজলভ্য করার বৃহত্তর স্বার্থে ২০১১ সালের ৩০শে নভেম্বর সরকার এক অধ্যাদেশে বলা হয় ঢাকা সিটি করপোরেশনকে ঢাকা দক্ষিণ সিটি কর্পোরেশন এবং ঢাকা উত্তর সিটি কর্পোরেশন নামে দুইভাগে বিভক্ত করে দুইটি সেনা সংস্থা প্রতিষ্ঠা করে। কিন্তু আইনি জটিলতার কারণে তাৎক্ষণিকভাবে নির্বাচন অনুষ্ঠান করা সম্ভব হয়নি। ২০১৫ সালের ২৮ মার্চ মেয়র পদে নির্বাচন অনুষ্ঠিত হয়। নির্বাচনে ঢাকা দক্ষিণ সিটি করপোরেশনে বাংলাদেশ আওয়ামী লীগ মনোনীত জনাব মোহাম্মদ সাঈদ খোকন জনগণের প্রত্যক্ষ ভোটে প্রথম মেয়র নির্বাচিত হন। ৬ মে ২০১৫ সালে নবনির্বাচিত মাননীয় মেয়র শপথ গ্রহণ করেন।
সেবাসমূহ
ঢাকা দক্ষিণ সিটি কর্পোরেশন শহরের মৌলিক অবকাঠামো পরিচালনা ও প্রদানের জন্য কাজ করে।
প্রশাসনিক এলাকাসমূহ
ঢাকা দক্ষিণ সিটি করপোরেশনকে ১০টি অঞ্চলে বিভক্ত করা হয়েছে। এই ১০টি অঞ্চলে৭৫টি প্রশাসনিক ওয়ার্ড রয়েছে। প্রতিটি ওয়ার্ডে একজন দায়িত্বপ্রাপ্ত কমিশনার আছেন। এছাড়া এই ১০টি অঞ্চলে মহিলাদের জন্য ২৫টি সংরক্ষিত কাউন্সিলর আসন রয়েছে।
প্রশাসনিক কাঠামো
প্রতি ৫ বছর অন্তর সরাসরি ভোটের মাধ্যমে একজন মেয়র এবং প্রতিটি ওয়ার্ডে একজন করে কাউন্সিলর নির্বাচন করা হয়। মেয়র সিটি কর্পোরেশনের কার্যনির্বাহী প্রধান হিসাবে কাজ করেন।বাংলাদেশের পদমর্যাদা ক্রম অনুসার ঢাকা দক্ষিণ সিটি কর্পোরেশনের মেয়রের মর্যাদা ৬ষ্ঠ। অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন। প্রতি ১৮০ দিনের জন্য সরকার কর্তৃক এই প্রশাসক নিযুক্ত হন। এছাড়াও মহিলাদের জন্য ঢাকা দক্ষিণ সিটি কর্পোরেশনে সংরক্ষিত কমিশনার পদ রয়েছে। ঢাকা দক্ষিণ সিটি কর্পোরেশনে আছেন একজন প্রধান নির্বাহী কর্মকর্তা। তিনি সরকার কর্তৃক মনোনিত হন। কর্পোরেশনের যাবতীয় কার্যসম্পাদনের নিয়ন্ত্রক কর্তৃপক্ষের প্রধান নির্বাহী কর্মকর্তা হিসেবে তিনি দায়িত্ব পালন করেন।
উল্লে­খযোগ্য স্থান ও স্থাপনা
ঢাকা দক্ষিণ সিটি কর্পোরেশনের অন্তর্গত উল্লেখযোগ্য স্থান ও স্থাপনার মধ্যে রয়েছেঃ
thumb|200px|right|আহসান মঞ্জিল
thumb|200px|মিটফোর্ড হাসপাতাল (১৯০৪)
thumb|200px|right|লালবাগ কেল্লা
thumb|200px|রূপলাল হাউজের জরাজীর্ণ অবস্থা, ২০০৮
thumb|200px|হোসেনী দালান (২০১৭)
thumb|200px|শাঁখারী বাজারের একটি দোকানে শাখা তৈরী করা হচ্ছে
থাম্ব|বাহাদুর শাহ পার্ক, ২০১৭।
right|thumb|২০০৬ সালে তোলা বড় কাটরার ধ্বংসাবশেষের ছবি
thumb|200px|তারা মসজিদ
thumb|200px|২০০৭ সালে এ মসজিদের দৃশ্যরূপ।
thumb|200px|ডিসেম্বর ২০১২ সালে চকবাজার শাহী মসজিদ
thumb|200px|কর্তালাব খান মসজিদ
thumb|200px|ঢাকেশ্বরী মন্দিরের ভিতরে শিব মন্দির
thumb|200px|আর্মেনীয় গির্জা বা আর্মেনিয়ান চার্চ, ২০১৭।
ব্যক্তিত্ব
নবাব আব্দুল গণি (১৮৩০- ১৮৯৬)ছিলেন কাশ্মীরি। প্রখ্যাত নবাব পরিবারের ছিলেন তিনি। ঢাকার মানুষ তাদের নবাব বা খাজা পরিবার বলেও চিনত । ঢাকার জমিদার নবাব খাজাআহসানউল্লাহ্‌ ছিলেন তাঁর পুত্র এবং নবাব সলিমুল্লাহ ছিলেন তাঁর নাতি।
খাজা আহসানুল্লাহ (১৮৪৬-১৯০১)ঢাকার নবাব ছিলেন।
খাজা সলিমুল্লাহ বা নবাব সলিমুল্লাহ (জন্ম:জুন ৭,১৮৭১-মৃত্যু:জানুয়ারি ১৬,১৯১৫) ঢাকার নবাব ছিলেন ।
আব্দুর রহমান বয়াতী (জন্ম: ১৯৩৯ - মৃত্যু: ১৯ আগস্ট, ২০১৩) ছিলেন বাংলাদেশের একজন প্রসিদ্ধ লোকসঙ্গীতশিল্পী। তিনি একাধারে অসংখ্য জনপ্রিয় লোকগানের শিল্পী, গীতিকার, সুরকারএবং সংগীত পরিচালক৷
ডেইলি মেইল
কাগজটি ডেইলি মেইল অ্যান্ড জেনারেল ট্রাস্টের মালিকানাধীন। জোনাথন হার্মসওয়ার্থ, ৪র্থ ভিসকাউন্ট রথারমেয়ার, একজন মূল সহ-প্রতিষ্ঠাতার প্রপৌত্র, ডেইলি মেইল অ্যান্ড জেনারেল ট্রাস্টের বর্তমান চেয়ারম্যান এবং নিয়ন্ত্রক শেয়ারহোল্ডার, যখন সংবাদপত্রের জন্য প্রতিদিনের সম্পাদকীয় সিদ্ধান্তগুলি সাধারণত গ্রহন করে সম্পাদক, টেড ভেরিটির নেতৃত্বে একটি দল, যিনি ১৭ নভেম্বর ২০২১-এ জিওর্ডি গ্রেগের স্থলাভিষিক্ত হন।
২০১৪ সালে একটি সমীক্ষায় দেখা গেছে যে এর পাঠকদের গড় বয়স ছিল ৫৮, এবং এটি প্রধান ব্রিটিশ দৈনিকগুলির মধ্যে ১৫ থেকে ৪৪ বছর বয়সীদের জন্য সর্বনিম্ন জনসংখ্যা ছিল। একটি ব্রিটিশ দৈনিক সংবাদপত্রের জন্য অনন্যভাবে, এটির সংখ্যাগরিষ্ঠ মহিলা পাঠক রয়েছে, যেখানে মহিলারা এর পাঠকদের ৫২-৫৫%। ২০২০ সালের ফেব্রুয়ারিতে এটির দৈনিক গড় প্রচলন ছিল ১,১৩৪,১৮৪ কপি। এপ্রিল ২০১৯ এবং মার্চ ২০২০ এর মধ্যে এর দৈনিক পাঠক সংখ্যা ছিল প্রায় ২.১৮ মিলিয়ন, যার মধ্যে প্রায় ১.৪০৭ মিলিয়ন এবিসি১ জনসংখ্যায় এবং ০.৭৭৩ মিলিয়ন সি২ডিই জনসংখ্যায়। এর ওয়েবসাইটে প্রতি মাসে ২১৮ মিলিয়নেরও বেশি অনন্য দর্শক রয়েছে।
ডেইলি মেইল ১৯৯৫ সাল থেকে আট বার দ্য প্রেস অ্যাওয়ার্ডস থেকে বর্ষসেরা জাতীয় সংবাদপত্রের পুরস্কার প্রাপ্তি সহ বেশ কয়েকটি পুরস্কার জিতেছে, ২০১৯ সালে আবার জয়লাভ করেছে সম্পাদক সমিতি একে ২০২০ সালের 'দৈনিক সংবাদপত্র' হিসেবে নির্বাচিত করেছে ডেইলি মেইল তার অবিশ্বস্ততা, বিজ্ঞান ও চিকিৎসা গবেষণার চাঞ্চল্যকর এবং ভুল ভীতিকর গল্প ছাপানোর জন্যও সমালোচিতও হয়েছে,   এবং চুরি ও কপিরাইট লঙ্ঘনের উদাহরণের জন্য।   ২০১৭ সালের ফেব্রুয়ারিতে, ইংরেজি উইকিপিডিয়ার সম্পাদকরা ডেইলি মেইলকে উৎস হিসেবে ব্যবহার নিষিদ্ধ করে।
জ্যাক প্লিমসল
জন ব্রুস প্লিমসল (Jack Plimsoll; জন্ম: ২৭ অক্টোবর, ১৯১৭ - মৃত্যু: ১১ নভেম্বর, ১৯৯৯) কেপ প্রদেশের কাক বে এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও প্রশাসক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন জ্যাক প্লিমসল।
প্রথম-শ্রেণীর ক্রিকেট
শিক্ষা জীবনের শুরুরদিকে কেপ টাউনের সেন্ট জর্জেস গ্রামার স্কুলে অধ্যয়ন করেছেন। ১৯৩৫ সালে ম্যাট্রিকুলেশন ডিগ্রী লাভ করেন। ১৯৩৯-৪০ মৌসুম থেকে ১৯৪৯-৫০ মৌসুম পর্যন্ত জ্যাক প্লিমসলের প্রথম-শ্রেণীর খেলোয়াড়ী জীবন চলমান ছিল। দ্বিতীয় বিশ্বযুদ্ধের কারণে প্রথম-শ্রেণীর ক্রিকেটে তার খেলোয়াড়ী জীবন বিঘ্নিত হয়। সব মিলিয়ে ৩৯ খেলায় অংশ নিয়ে ২৩.১০ গড়ে ১৫৫ উইকেট পেয়েছেন।
বামহাতি উদ্বোধনী বোলার ছিলেন জ্যাক প্লিমসল। ১৯৩৯-৪৯ মৌসুম থেকে ১৯৪৭-৪৮ মৌসুম পর্যন্ত ওয়েস্টার্ন প্রভিন্সের পক্ষে খেলেন। এরপর ১৯৪৮-৪৯ মৌসুম থেকে ১৯৪৯-৫০ মৌসুম পর্যন্ত নাটাল দলের প্রতিনিধিত্ব করেন। ১৯৪৬-৪৭ মৌসুমে গ্রিকুয়াল্যান্ড ওয়েস্ট দলের বিপক্ষে সেরা বোলিং পরিসংখ্যান গড়েন। পুরো ইনিংসে একাধারে বোলিং করে ৭/৩৫ লাভ করেন। এরফলে প্রতিপক্ষের ইনিংস ৬৪ রানে গুটিয়ে যায়। কিম্বার্লীতে অনুষ্ঠিত ঐ খেলায় ৮৮ রান খরচায় ১০ উইকেট লাভ করেছিলেন। এরফলে কারি কাপের শিরোপা জয় করে তার দল। ১১.৩৫ গড়ে ৩৮৬ রান সংগ্রহ করেছেন তিনি। ১৯৪৭-৪৮ মৌসুমে কেপ টাউনে ইস্টার্ন প্রভিন্সের বিপক্ষে ব্যক্তিগত সেরা ৫১ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জ্যাক প্লিমসল। ৫ জুলাই, ১৯৪৭ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
অবসর
ক্রিকেট খেলা থেকে অবসর গ্রহণের পর প্রশাসকের ভূমিকায় অবতীর্ণ হয়েছিলেন জ্যাক প্লিমসল। বুন ওয়ালেসের অধীনে ওয়েস্টার্ন প্রভিন্স ক্রিকেট ইউনিয়নের সহঃসভাপতি ছিলেন। এছাড়াও, মোব্রে গল্ফ ক্লাবের অধিনায়কের দায়িত্ব পালন করেন।
১৯৬৫ সালে দক্ষিণ আফ্রিকা দলের ব্যবস্থাপক হিসেবে ইংল্যান্ড গমন করেন। এ সফরে দলীয় অধিনায়ক পিটার ভ্যান ডার মারউই তার প্রসঙ্গে মন্তব্য করেন যে, আমাদের এ সফর বেশ স্বার্থক হয়েছে। তার ভূমিকা গ্রহণের ফলে সফরে কোন অনাকাঙ্খিত ঘটনার উদয় হয়নি। তিনি অসাধারণ ব্যবস্থাপক ছিলেন। ১৯৭০ সালের ইংল্যান্ড সফরের জন্যেও তাকে ব্যবস্থাপকের দায়িত্ব প্রদান করা হয়। তবে, ঐ সফরটি বাতিল হয়ে যায়। পেশায় তিনি আবাসন প্রকল্পের ব্যবস্থাপক ছিলেন।
ব্যক্তিগত জীবনে বিবাহিত ছিলেন। মৃত্যুকালে স্ত্রী ও চার সন্তান রেখে যান। তন্মধ্যে জ্যেষ্ঠ পুত্র জন স্টেলেনবার্গ বিশ্ববিদ্যালয়ে অধ্যয়নকালে দক্ষিণ আফ্রিকার বিশ্ববিদ্যালয় দলের প্রতিনিধিত্ব করে। ১১ নভেম্বর, ১৯৯৯ তারিখে ৮২ বছর বয়সে কেপ টাউন এলাকায় জ্যাক প্লিমসলের দেহাবসান ঘটে।
হিমাংশু দত্ত
হিমাংশু কুমার দত্ত (১৯০৮ – ১৫ নভেম্বর ১৯৪৪) ছিলেন একজন বিশিষ্ট বাঙালি সুরকার। তার সমসাময়িক কিংবদন্তি সুরকারদের মধ্যে তিনি তার অনন্য ও সুমধুর কম্পোজিশনের জন্য প্রসিদ্ধ। তার সুরারোপিত গানগুলো সাধারণত “হিমাংশু দত্তের গান” হিসেবে পরিচিত। বাংলা সংগীতে অবদানের জন্য ঢাকার সরস্বত সমাজ তাকে ‘সুরসাগর’ খেতাবে ভূষিত করে। তিনি একজন সুগায়কও ছিলেন।
প্রারম্ভিক জীবন
হিমাংশু দত্তের মা একজন প্রতিষ্ঠিত কণ্ঠশিল্পী ছিলেন। খুব ছোটবেলা থেকেই সংগীতের প্রতি আসক্তি বা অনুরক্ততা প্রকাশ পায় হিমাংশু দত্তের। গানের প্রতি তার এ দূর্বলতায় সুকণ্ঠী ও সুগায়িকা মা তাকে সংগীতের প্রাথমিক তালিম দেন। ১৯২৪ সালে কুমিল্লা জিলা স্কুল থেকে এন্ট্রান্স বা ম্যাট্রিক পাস করেন। অতঃপর কলকাতা প্রেসিডেন্সি কলেজে ভর্তি হন। এখান থেকেই ১৯২৬ সালে আই.এস.সি. এবং বি.এ. ডিগ্রী লাভ করেন। প্রেসিডেন্সি কলেজে ছাত্র থাকা অবস্থাতেই হিমাংশু তার গানের জন্য জনপ্রিয়তা লাভ করেন।
গানে সুর প্রদান
ছোটবেলায় কুমিল্লার এক ধর্মমন্দিরে ভজন গান পরিবেশন করে সকলকে আশ্চর্য ও বিমোহিত করেন হিমাংশু। পারিবারিক কোন জলসায় কিংবা সাংস্কৃতিক অনুষ্ঠানে গান না গেয়েও চতুর্দিকে তার গানের দীপ্তি ও খ্যাতি ছড়িয়ে পড়েছিল। হিমাংশু তার সহপাঠী সুবোধ পুরকায়স্থের লেখা বেশিরভাগ গানে সুর দিয়েছেন। এছাড়াও তিনি অজয় ভট্টাচার্য এবং বিনয় মুখোপাধ্যায়ের অনেক গানে সুরারোপ করে বিশিষ্ট সুরকার হিসেবে খ্যাতি অর্জন করেন। তার গানের সুরে রাগ-সংগীতের প্রাধান্য লক্ষ্য করা যায় এবং করুণ রসের বৈশিষ্ট্য বিদ্যমান।
বাংলাদেশ কোড
বাংলাদেশ কোড হল বাংলাদেশে আইনের একটি সরকারী সংকলন এবং কোডিফিকেশন, যা বাংলাদেশ সরকারের আইন, বিচার ও সংসদ বিষয়ক মন্ত্রণালয় দ্বারা প্রকাশিত হয়। কোডটি ১৯৭৩ সালে শুরু হয়েছিল এবং ১৯৭৭ সালে প্রথম প্রকাশিত হয়েছিল।
এর ৩৮টি খণ্ড রয়েছে যার মধ্যে ২৬টি ইংরেজি এবং ১২টি বাংলায়। কোডটিতে ব্রিটিশ ভারত, পাকিস্তান (১৯৪৭-১৯৭১) এবং গণপ্রজাতন্ত্রী বাংলাদেশে প্রণীত আইন অন্তর্ভুক্ত রয়েছে। এটি জেলা আইন, ১৮৩৬ দিয়ে শুরু হয়।
বাংলাদেশে সংবাদপত্রের স্বাধীনতা
বাংলাদেশে সংবাদপত্রের স্বাধীনতা বলতে বাংলাদেশের সংবিধানে বর্ণিত বা উল্লিখিত জনমত, মৌলিক অধিকার, মত প্রকাশের স্বাধীনতা, মানবাধিকার, সুস্পষ্টভাবে গণমাধ্যম যেমন প্রিন্ট, সম্প্রচার এবং অনলাইন মিডিয়ার উপর সেন্সরশিপ এবং অনুমোদনকে বোঝায়। দেশের সংবাদপত্র কিছু সংশোধনী দ্বারা আইনত নিয়ন্ত্রিত হয়, যখন স্বাধীন সাংবাদিকতার জন্য একটি হাইব্রিড আইনি ব্যবস্থা বজায় রাখতে এবং ধর্মনিরপেক্ষতা ও মিডিয়া আইন অনুযায়ী নাগরিকদের মৌলিক অধিকার রক্ষার জন্য বাংলাদেশের আইন দ্বারা সার্বভৌমত্ব, জাতীয় অখণ্ডতা এবং অনুভূতি সাধারণত সুরক্ষিত থাকে। বাংলাদেশে, স্বাধীনতা-উত্তর সংবিধানে বর্ণিত কিছু সাংবিধানিক সংশোধনীর অধীনে গণমাধ্যমের পক্ষপাতিত্ব এবং অপতৎপরতা সীমাবদ্ধ।
পেনাল কোড, ফৌজদারি কোডগুলির মধ্যে একটি মিডিয়া অপরাধের সাথে ডিল করে, যা আইন অনুসারে ফৌজদারি আইনের সমস্ত মৌলিক দিকগুলির জন্য প্রযোজ্য হতে পারে। প্রিন্ট, টেলিভিশন, রেডিও এবং ইন্টারনেটের মতো ডিজিটাল এবং অফলাইন যোগাযোগগুলি তথ্য ও যোগাযোগ প্রযুক্তি আইন, ডিজিটাল নিরাপত্তা আইন এবং সম্প্রচার আইনের মতো বিধানগুলির একটি সেটের অধীনে ব্যবহার করা হয়, যা বিশেষত প্রেস-সম্পর্কিত বিষয়গুলি নিয়ে কাজ করে, যার মধ্যে বিনা পরোয়ানায় গ্রেপ্তার। এটি একটি সাংবাদিক বা মিডিয়া শিল্পকে দেশের জাতীয় নিরাপত্তাকে প্রভাবিত না করে সংবাদ প্রকাশের অনুমতি দেয়।
গ্লোবাল র‍্যাঙ্কিং
২০২০ সালে, রিপোর্টার্স উইদাউট বর্ডারস, স্বাধীন সাংবাদিকতা রক্ষার জন্য কর্তন করা একটি বেসরকারি সংস্থা প্রেস ফ্রিডম ইনডেক্স প্রকাশ করেছে, যা বাংলাদেশের সংবাদপত্রের স্বাধীনতা হ্রাসের ইঙ্গিত করে একটি বার্ষিক প্রতিবেদন। মানবাধিকারের ক্রমাগত লঙ্ঘন, অভিযুক্ত মামলা, সাংবাদিকদের গ্রেপ্তার এবং নির্বাচন সহ কিছু তথ্য অ্যাক্সেস করতে মিডিয়া শিল্পকে সীমাবদ্ধ করার কারণে দেশটির র‌্যাঙ্কিং ১৮০-এর মধ্যে ১৫১-এ নেমে এসেছে। "রাজনৈতিক কর্মীদের দ্বারা সহিংসতা", সংবাদ প্রকাশকদের নির্বিচারে অবরোধ, স্ব-সেন্সরশিপ, কিছু সংবাদমাধ্যমকে সরকারি প্রেস কনফারেন্সে যোগদানে সীমাবদ্ধতা, নির্বিচারে গ্রেপ্তার ও আটক, শারীরিক আক্রমণের মতো অন্যান্য বিষয়গুলির কারণে বাংলাদেশের সংবাদপত্রের স্বাধীনতার র‌্যাঙ্কিং প্রাথমিকভাবে হ্রাস পেয়েছে। ২০০৯ সাল থেকে বাংলাদেশের দশম প্রধানমন্ত্রী শেখ হাসিনার নেতৃত্বাধীন আওয়ামী লিগ সহ রাজনৈতিক কর্মীদের দ্বারা সাংবাদিকদের বিরুদ্ধে। ২০১৮ সালে, দেশের র্যাঙ্ক ছিল ১৪৬।
প্রেসে সেন্সরশিপ
বাংলাদেশ সরকার ২০১৮ সালে ডিজিটাল নিরাপত্তা আইন প্রবর্তনের পর সরাসরি এবং স্ব-সেন্সরশিপে জড়িত বলে দাবি করা হয় যা সরকারি ও বেসরকারি সংস্থার মধ্যে বিরোধের বিষয় হয়ে দাঁড়িয়েছে। ২০২০ সালে, এনফোর্সমেন্ট এজেন্সিগুলি কথিত সোশ্যাল মিডিয়া পোস্টের জন্য আইনের অধীনে অন্যান্য ৬০ জনের সাথে কমপক্ষে ২০ জন সাংবাদিককে আটক করেছিল।
একজন বাংলাদেশী সাংবাদিক শফিকুল ইসলাম কাজল যিনি ক্ষমতাসীন রাজনৈতিক দলের কর্মকর্তার যৌন পাচারের সমালোচনা করার পরে 53 দিনের জন্য নিখোঁজ ছিলেন ডিজিটাল নিরাপত্তা আইনে তাকে সাত বছরের কারাদণ্ড দেওয়ার আগে মানবাধিকার কর্মীরা জোরপূর্বক নিখোঁজ হন। অধিকার, একটি বাংলাদেশী মানবাধিকার সংস্থা অভিযোগ করেছে যে আইনটি মূলত ব্যবসায়ী এবং রাজনীতিবিদদের দ্বারা প্রয়োগ করা হয়েছে।
বাংলাদেশ কর্তৃপক্ষ নিরাপত্তার কারণে বিরোধী দলের ওয়েব পোর্টাল এবং বিদেশী সম্প্রচারকারী আল জাজিরা সহ ৫৪টি নিউজ ওয়েবসাইট ব্লক করেছে। ১ জুন ২০১৮-এ, সরকার ডেইলি স্টার সংবাদপত্রের অনলাইন সংস্করণও অবরুদ্ধ করে।
ব্যক্তিত্বের অর্চনা
সরকারকে সমর্থন করার সময়, বাংলাদেশী মিডিয়া রিপোর্টগুলি প্রায়শই একতরফা এবং অতিরঞ্জিত হয়, সত্য তথ্য সংগ্রহে সামান্য বা কোন ভূমিকা পালন করে না। যদিও, ভুয়া খবরকে গণমাধ্যমের অপরাধের মধ্যে একটি হিসাবে বিবেচনা করা হয়, সরকার নিজেই মিথ্যা তথ্য ছড়ানোর সাথে জড়িত বলে যুক্তি দেওয়া হয়। কখনও কখনও, শুধুমাত্র সরকার-স্পন্সর মিডিয়া দ্বারা শাসক দলগুলির পক্ষে খবর প্রকাশিত হয়, যেখানে সরকারী পদক্ষেপের সমালোচনা করে এমন খবর হুমকির সম্মুখীন হয়।
সংবাদ মাধ্যমের মতে সরকার তার প্ল্যাটফর্মে প্রোপাগান্ডা প্রদান করছে। দেশে চলমান স্বাধীন সংবাদপত্রগুলি কথিত আছে যে কোভিড-১৯ মহামারীর মধ্যে মিথ্যা তথ্য ছড়িয়েছে, যা সাংবাদিকদের আটকে রেখেছে।
২০০৫–০৬ জাতীয় ফুটবল চ্যাম্পিয়নশিপ (বাংলাদেশ)
সংক্ষিপ্ত বিবরণ
মোহামেডান স্পোর্টিং ক্লাব চ্যাম্পিয়নশিপ জিতে।
হরিপুর পাইলট উচ্চ বিদ্যালয়
ইতিহাস
হরিপুর পাইলট উচ্চ বিদ্যালয়টি প্রথমে ১৯৩৬ সনে স্থানীয় জমিদার জগেন্দ্র নারায়ণ রায় চৌধুরী ও নগেন্দ্র বিহারী রায় চৌধুরী কর্তৃক 'Middle English School' নামে ১ম থেকে ৬ষ্ঠ শ্রেণী পর্যন্ত পাঠদানের উদ্দেশ্যে প্রতিষ্ঠা লাভ করে। পরে ১৯৪৪ সন থেকে বিদ্যালয়টি জমিদারদের নামে 'Haripur R.J. AND N.B. Institution' নামে ১০ম শ্রেণী পর্যন্ত পাঠদান চলতে থাকে। দেশ বিভাগের পূর্বে উভয় জমিদার ভারতে চলে গেলে পরিচালনার অভাবে বিদ্যালয়টি ১৯৪৮ - ১৯৫৩ সন পর্যন্ত বন্ধ থাকে এবং স্থানীয় কয়েকজন শিক্ষানুরাগী মানুষের উদ্যোগের ফলে পুনরায় হরিপুর উচ্চ বিদ্যালয় নামে চালু হয়।
বর্ণনা
বিদ্যালয়টি ঠাকুরগাঁও জেলার হরিপুর উপজেলা সদর এলাকায় অবস্থিত। বিদ্যালয়ে সকল ধর্মের বালকদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশ্বস্ত মাঠ। বিদ্যালয়ের পাঠাগারে ৫০০-এর অধিক বই রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।
শিক্ষক ও ছাত্র
বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ১৬ জন শিক্ষক রয়েছে। স্কুলের ছাত্রসংখ্যা ৩৫০ জন।
অর্জন
এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে। খেলাধুলায় বরাবরের মতন এগিয়ে থাকা এই বিদ্যালয় বেশ কয়েকবার স্থানীয় পর্যায়ে ফুটবল ও ভলিবলে চ্যাম্পিয়ন হয়েছে।